Lo-Renz-O/malagasy-sentence huggingface dataset:
Fa tsara ianao, mpanao ny tsara, amin’izay rehetra atao. Tsy takatray hatrany akory izay avelanao hiseho nefa isaoranay anao, asandratray hanehoheho ’zato fitondranao hendry, fantatray fa mahasoa, itantananao anay amin’ny sandrinao tsitoha ! Napetraky ny mpanoratra teo am-pelatanan’andriamanitra izany rehetra izany ka zary maivana taminy. Tetsy an-kilany koa anefa, mba nanana ny nahatretrika azy koa izy.
Araka ny voalaza tao amin’ny teny fampidirana dia ny tandindon’ny sokajin’anarana bantu eo amin’ny teny malagasy no fototry ny fikarohana nataonay. Noraisina ny teny swahili, zana-bondron’ny teny bantu, izay nifantohan’ny fanadihadiana. Tsy vitan’izany fa teo ihany koa ny fampiharana ny teny ôstrônezianina tamin’ny alalan’ny zana- bondron-teny maajan , mba hahafahana manazava bebe kokoa ny fikarohana atao, noho ity asa ity manana endrika fampitahana .
Zavaboary lehibe tamin’ireo noforonin’andriamanitra ny tany. Fa harena sarobidy loatra nomen’andriamanitra ny tanindrazana , hoy ratrema william, v. A, tak.118 ny tany no teny voalohany ao amin’ny hoe tanindrazana anisan’ny mampijoro ny firenena tsy ho voahozongozona eo anatrehan’ny hafa ny fananana tany, na ny tanindrazana. Ny tanindrazan’ny malagasy dia i madagasikara. Izany no mahatonga ny mpanoratra hilaza, ao amin’ny hafatry ny mpanabe , fa firenena nomen’andriamanitra tombontsoa lehibe manokana isika, satria ny tany nomeny antsika dia nosy midadasika iray antsoina hoe madagasikara , v. A, tak.119 nasongadiny amin’ny sorabaventy mihitsy ny tanin’ny malagasy. Tsy vitsy ireo tombony azo avy amin’ny fananana ny tany, na ny tanindrazana. Anisan’izany ny hasin’ny firenena sy ny vahoaka ao aminy. Izany no nahafahan’ny mpanoratra milaza ihany koa, fa firenena manana ny hasiny tokoa ny malagasy, satria manana ny taniny, dia ity nosy nohasoavin’andriamanitra manokana tsy iombonantsika na amin’iza na amin’iza ity v. A, tak118 ary mahafaly ny mpianakavy, sady ireharehany aza, izany hoe mandeha mody any an- tanindrazana, na ho any ambanivohitra izany. Maro mantsy ny firenena tsy mba manana ny taniny. Ny palestiniana, ny kurdes, ohatra, dia tsy mba manana ny taniny. Heverin’ny malagasy mantsy, fa ity farany ihany koa dia anisan’ny fototry ny maha olona, araka ny itateran’ny mpanoratra azy. Koa rariny raha nisy tia tanindrazana nanao vy very ny ainy sy nanana foto-kevitra hoe madagasikara ho an’ny malagasy, ny malagasy kosa ho an’i madagasikara88 mirakitra izany
Teny roa mifanohitra no azo ilazana ny ohatra 17 pôtô sy 18 bôrina. Hazo lava atsatoka amin’ny tany ny pôtô, izany hoe ilazana halavana. Ny bôrina kosa dia vato fohy atsatoka amin’ny tany ary ampahany ihany no miseho, ilazana hafohezana. Izany no ilazana fa mifanohitra ny hevitra raketiny pôtô sy ny bôrina. Voatahiry ao amin’ny teny ampiasaina ny hevitra halavana sy ny hafohezana saingy entina maneho olona indray izy ireo eto. Koa ny filazana azy ireo dia mandika tafahoatra ny olona lava ho an’ny pôtô ary olona fohy kosa ny bôrina. Izany indrindra no mahatonga ny olona hanao laza masaka hoe pôtô sy bôrna rehefa misy mpifankatia mifanohitra eo amin’ny halavana.
Teo amin’ny fomba fiasa fomba fiasa misakana ny fandrosoana ihany koa ny fisian’ny fanavahana eo anivon’ny fikambanana. Amin’ny ankapobeny mantsy, ireo tantsaha manan-karena sady akaiky kokoa ireo filoha mpitantana ny fikambanana no tena mahazo tombony amin’ny fampiasana izany fitaovana izany. Hita taratra araka izany ny fisian’ny tsy fifampitokisana hany ka mivahavaha ny fiainam-pikambana ary ahina aza ny fihemoran’ireo tantsaha ireo. Raha tiana hajoro anefa ny fampandrosoana maharitra iarahana amin’ny tantsaha, tokony hiainana ny fifampitokisana eo amin’ny mpampandroso sy ny ampandrosoana, satria. Ny tsiambaratelon’ny fampandrosoana dia ny asa atao anatin’ny fiarahana ifampitokisana, miorina amin’ny herim-po sy ny famendrehan’ny mpitarika .
Vivitra vivibivitra mamivibivitra mamivimivitra 780 vizatra vizabizatra mamizabizatra mamizambizatra 781 vizana vizambizana mamizambizana mamizamizana 782 voaka voaboaka mamoaboaka mamoamoaka 783 voatra voaboatra mamboàboatra mamboamboatra 784 voanjo voanjoanjo mamoanjoanjo
Tolorana fisaorana ihany koa ianareo ray aman-dreny nahitana masoandro, kibo nifonosana ; ireo iraitam-po, nankahery ary nitondra ny anjara biriky nandritra izay fotoana lava be izay. Handidy hahita ny vaniny, hikapa hahita ny tonony anie ianareo. Farany, tsy hohadinoinay ny hisaotra ireo vady aman-janako, andry iankinana. Nanampy mivantana taminrny lafiny rehetra. Niaritra ny mafy niaraka taminay. Ary indrindra nankahery hatrany taminrny fanatontosana izao asa fikarohana izao. Ho ravin-tapia anie ianareo ka ho tianrny landy, ho ravin-tambolo ka ho tianrny nify, ho tsara fanahy ka ho sitraky ny olona. Sitraka sy telina izay rehetra nataonareo ka hovaliana raha mahatsiaro. Mankasitraka tompokolahy, mankatelina tompokovavy
Maro ny vokatra azo amin ny fanodinana ny akora katsaka. Ireo kisary etsy ambony ireo, no santionany amin ny vokatra izay vita amin izany. Tsara ho marihina anefa fa mbola tsy ahitana orinasa manamboatra ireo eto madagasikara. Mbola lavitry ezaka ny fanakaikezan ny orinasa amin ireo tantsaha mpamokatra eto an-toerana. Ny ankamaroan ny vokatra misy eto amin ny firenena dia aondrana mankany amin ny firenena ivelany mba haodina amin ny orinasa hahazoana vokatra vaovao. Miteraka fidagan ny vidiny vokatra avy any ivelany izany satria misy fivezivezena vao amidy ny vokatra iray. Anisany zava-maniry manana ny mampiavaka azy amin ny zava-maniry hafa ny katsaka. Tsy vitan ny atao sakafo mahavelona, izay sakafon olombelona no sakafom-biby ihany koa. Azo anamboarana fitaovana ilaina amin ny fanadiovana ny fanaka andavanandro ao an-tokantrano.
Ny embona sy hanina io, hoy i siméon rajaona, dia mahasarika ny mpanoratra malagasy. Tsy ny mpanoratra ihany anefa no voasarik izany, fa ny ankamaroan ny malagasy mihitsy. Ny antony hoy izy dia toa marina fa anisan ny olona tsindrian embona ny malagasy, satria ny embona sy hanina no anisan ireo fiotanam- panahy mampihetsika indrindra ny mpanoratra malagasy. 104 tsy afaka ao an-tsain i lyra ny hakanton ireo tanàna nonenany fahiny, na dia efa niova tsy toy ny taloha intsony aza ny endriny; toerana namolavola azy sy niriariavany tsinona, araka ny efa voalaza tetsy aloha. Toa hitany eo alohany hatrany izy ireny sy ireo zava-tsoa ao aminy. Hoy izy ao amin ny antso io ilay tanàna miakotso ny antontan ny andro sy ny volana efa an-jato taona, miantso mba higoka fa vao tsy mety tonta ny hanitry ny avoko araraky ny havoana eny an-dalan-kely sy eny an-dakan-drano, hitazana an iavoko eo andrefan-trano, hianoka ny tsioka sy ny aloky ny hazo noladinim-bahy sy felam-boninkazo ny sisin-dalankely miravaka taretra hatramin ny fahagola, ireo karaobato mierina fitia, miangavy mba hitoetra hamerina korisa, korisa tsy an-kiato anilan olon-tiana iarahana androany ka mampitombo vidy sy mampivaivay ny tsara sy ny kanto miboika sesilany manerana ny antson ilay tanananay.
Ny voanjo no akora fototry ny koba, satria izy no mitàna ny taha betsaka indrindra ao anatin’ny koba iray ny siramamy kosa no akora iray izay toy ny sofina miaraka aman-tandroka amin’ny voanjo ny voanjo sy ny siramamy mifangaro no ambara hoe atin-koba ny kobam-bary149 no fonosana mampiraikitrany voanjo amin’ny ny siramamy izay antsoina koa hoe sisin’ny kobandravina , ny koba mangahazo maina kosa izay mety ho hita amin’ny kobandravina sasany, ka eo ho eo amin’ny 10 ny tahany raha betsaka indrindra150 ; ary mety tsy hisy koa amin’ny koba hafa. Ny antony manokana mahatonga ny mpanao kobandravina hampiasa koba mangahazo, dia mba hahamafimafy ny koba ka hahamora ny fandidiana na ny fanapahana azy eny am-pivarotana mety hisy sira ihany ny koba iray, kely dia kely anefa izany satria 100g ao anatin’ny koba lehibe folo. Ny anton’io sira io dia ny mba hitsinjovana ny fahasalaman’ny mpanjifa. Malefaka kokoa hoy ity mpanao koba iray151 ny koba misy sira kely tsy tsapan’ny mpihinana mihitsy ny fisian’io sira io ary tsy manova ny tsiron’ny koba. Ireo karazam-pitaovana sy kojakoja fampiasa aseho amin’ny alalan’ity fafana ity, ireo fitaovana samihafa ary ny fomba fampiasana ireo fitaovana ireo amin’ny asa fanamboarana ny koba.
Nandritra ny arivo taona maro no namakivakian’ny landy ny taniben’i azia na an-tanety na an-dranomasina. Nahazo ny atitany azia afovoany, ka hatrany amin’ny morontsiraka atsinanan’ny ranomasina mediterane. Tao shangan renivohitr’i sina teo aloha, izay antsoina hoe xi’an no loharano nipoiran’ny landy31.
Ity tantara ity dia tantara notantaraina an-tsoratra, navoitra ho azo lalaovina an-tsehatra kosa ho hita sy re. Hanomezan-daharana azy ho nahazo loka voalohany, ka angamba ho rariny raha samy handinika ny fiainany tamin’izay efa nolalovany sy novakivakiny ; koa raha azonao atao tantara hanomezan-desona ho an’ny hafa ny fiainanao, izay no tsara! Samy nanana ny vinavinany, ny kinendriny teo am-piandohana ka hatreo am-piafarana no vakivakiny mitambatra ho iray sy dingana maro samihafa natrehina.
Manana fanehoan-javatra mifintina ny j- ka tsy dia lavitra ny mpiteny loatra ny zavatra asehony. Mitondra ny fanehoan-javatra mivelatra kosa ny hany ka lavitra ny mpiteny kokoa ny zavatra tondroiny. Eto dia tsy manana hevitra manokana ny zanapeo iafarana fa manampy ny renifeo afovoany amin’ny fanamafisana ny fifintinana sy fivelarana fotsiny ny zanapeo -o manampy amin’ny fanehoana ny fifintinana fa ny zanapeo -y indray kosa manamafy ny fivelarana entin’ny renifeo
Ny hetsika ara-panatanjahan-tena no tena mahazo vahana ao amin’ity sekoly ity fa tsy ahitana hetsika hafa ankoatra izay. Rehefa nanontaniana mantsy ny tompona adraikitra iray ao amin’ity lisea ity dia milaza izy fa tsy mahazatra ny sekoly sy tsy mahasarika mpianatra ny hetsika ara-kolontsaina.
Azo lazaina tsy ampihambahambana raha izany fa dia miandany mandrakariva amin’ny fitsimbinana ny nohariany andriamanitra. Efa manambara ny fahitany izany ny mpandinika rajaona siméon fa avy amin’andriamanitra avokoa ny fitahiana sy ny fanambinana rehetra, fa haitraitra ny an’olombelona fa ny zaka an’i nanahary , ka hahasoa ataovin’andriamanitra 98
Sao, noho, taitran’ny renty mandaloka hanilika ny hitoetra maharitra tsy matotra. Na ny gradation eto na ny parallelisme indrindra ny anadiplose hoe sao, hono dia samy manasongadina ny ahiahin’i mamy ny amin’i miaro avokoa. Sao mantsy mitady hanan-droa izy ka i mendrika tiana ho azo ary i felana tsy tiana hafoy. Amin’ny gradation indray dia fandaharana ny hevitra mitovy nefa rehefa fotorina dia iray ihany ny tiana lazaina.133
Hovolena mba hahafahana mivelona azy ireo, noho izany dia nifototra tamin’ny asa fanjonoana ireo fianakaviana ireo. Nifindra monina tao ankiakabe izay tsy lavitra an’antaindambo ny taranak’i bezara tany ho any tamin’ny taona 1927. Mbola rakotra ala sy heniheny50 ny faritr’ankiakabe tamin’izany kanefa mbola tsy nisy tompony fa mbola tany nipetra-potsiny. Nanomboka nanamboatra izany ireo taranak’olona avy tao antaindambo ireo ka nanova azy ho lasa tanàna azo ipetrahana. Nihamaro ny taranaka ary nifandovan’ny taty aoriana ny asa fanjonoana. Nisy ihany koa ny olona avy amin’ny tanàna madinika manodidina an’i maroantsetra renivohitra no tonga nanatevin-daharana ireo mponina teto ankiakabe. Ohatra amin’izany ny avy ambodivoanio, marofototra, anjanazana, nanao ny asa fanjonoana ho foto-pivelomana avokoa ny ankamaroan’ireo olona ireo. Talohan’ny taona 1995, tao anatin’ny asa izay tsy azo nianteherana ho foto- pivelomana loatra ny asa fanjonoana taty amin’ny faritr’i maroantsetra. Voafaoka tao anatin’izany ny tao ankiakabe, zara raha nahavidy sakafo ny vola azo avy amin’izany, ny fitafy tsy zarizary ary ny trano zara raha trano. Hita soritra teny amin’ny fiainan’ny mpanjono na ny mpanarato fa sahirana izy ireo. Noho izay toe-javatra izay, nosokajian’ny fiarahamonina ho asa ambany indrindra ny asa fanjonoana ary noheverina ho tsinontsinona ihany koa ny fianakavian’ny mpanjono. Lasa ambentin-tenin’ny fiarahamonina ny hoe vadin’ny mpanarato zara raha voarandrana ny volo; zanaka mpadafo laoko51; tranon’ny mpandafo laoko harindrina dia lasa. Ahatsapana ny fahasahiranan’ireo mpanjono ireo teny fanesoana avy amin’ny fiarahamonina ireo ary na fikarakarana ny vatany sy ny zanany aza tsy vitany. Izany toe-javatra izany dia vokatry ny tsy fisiana sy ny tsy fahampian’ny fitaovana teo am-pelatanan’ireo mpanjono. Mbola tsizarizary ny fitaovana nampiasaina tamin’izany, ny fintana tsotra no tena fampiasa ary zara raha voavidy ny harato noho ny fahasahiranana. Ho an’izay mba afaka mividy, ny fanatsarana azy isan’andro indray no olana ka vetivety dia efa tsy azo ampiasaina intsony. Raha fehezina izay rehetra izay, osa dia osa ny sehatry ny asa fanjonoana tany ankiakabe tamin’izay fotoana izay ary tsy mba azo nantenaina loatra.
Ny fanazavana dia mametra mialoha ny hevitra hovahavahana, izany hoe, atolotra eny am- piandohana ny lohahevitra na toe-javatra na hevitra hovahavahana. Manasinkasina izany ao amin’ny famelabelarana ary manao tsoa-kevitra na fandravonana any amin’ny farany. Ny lahateny manazava dia mamaly ny fanontaniana hoe ahoana? Nahoana? Manao ahoana? Maninona? Fa maninona?
Soa tena miha mifotetaka mihitsy, koa jereo ry i dada itony faran ny herinandro avy, tsy mipetraka an-trano fa lany andro amin izay mivory mivory 120- any mivory ny birao pôlitika e, mivory ny antoko e, mivory ny ankolafy e. Efa fantatray ange fa mpanao pôlitika i dada ary efa elaela ihany izay! Fa ity fivorian-dava ity, tato ho ato hatramin ny tsy naha teo an i neny. Tena mba mahavelom-panontaniana ihany!
Mba hanamaivana ny fiainany omeo toetra tena hendry ho marin-toerana ny fisainany antsoy ho olonao voatendry hita araka ireo fa liana tokoa ny mpamaky amin’ ny eja ary ireny dia mamporisika ny aingam-panahiny hamorona hatrany. Liana tokoa ny mpamaky satria isaky ny avy manoratra tononkalo iray nyeja dia maro toy izao ny setriny
Misy karazany efatra ny endrika isehoan’ny lahabolana eto amintsika amin’ny ankapobeny hiraina beko, horija, antsa, sasy, tsolabe, sôva, sala, tokantany, fa obiana mirindra ifamaliana hainteny, fifanantsafana, sisika155, fatra156 mirindra tsy ifamaliana isa, jijy tsy mirindra ifamaliana kabary, sokela, tata-kabaro, enso na haika, rasa vôla a.
An-dry siguan, ry mackey, ry hagege, dia sady tsy mahafehy ny teny malagasy izy ireo no tsy mahafehy ny teny frantsay, hany ka teny bemiray na safiotra no fampiasany. Napetrak’i siguan sy mackey tsara ao anatin’ny haabon’ny fahafehezana teny roa ny fanazavana izany. Ny famaritana ny teny hoe bemiray sy safiotra no andeha hanokafana ny fanazavana izay tiana hambara.
Rehefa nifandinika tamin’ireo heverin’ny mpianatra ho ray aman-dreny dokotera nitokiany na fikambanana sendikan’ny dokotera izy ireo dia nahazo rariny tamin’ny fitakiana nataony. Marihina fa ny sekoly fianarana dokotera sy farmasiana teny befelatanana dia naorin’ i jeneraly galliéni tamin’ny 1904. Fifaninanana no nidirana tao. Tamin’ny voalohany dia kilasy fanomanana nandritra ny roa taona taorian’ny fampianarana ambaratonga faharoa no nanaovana ny fanadinam- pifaninanana nidirana. Niova izany taty aoriana satria niova ny rafitry ny fampianarana teto madagasikara ka teo amin’ny faran’ny kilasy faharoa no nanaovana ny fanadinana fidirana. Nidina ny lentan’ny sekoly araka ny fanombanan’ny mpianatra sy ny dokotera avy tao befelatanana ary nidina ambany dia ambany ny lentan’ny fanadinanana fidirana. Efa tamin’ny taona 1961 no nitakian’ny dokotera nivoaka avy tao ny hanavaozana ny sekoly sy hanaovana azy ho faculté. Ny zava-nisy anefa dia sady nosokafana ny faculté de médecine teny amin’ny oniversite no notazonina ny sekoly tao befelatanana. Dokotera karazany roa no novolavolain’ny fanjakana malagasy. Ny tao befelatanana dia efa-taona aorian’ny kilasy faharoa ny fiofanana ary ny teny ankatso fito taona aorian’ny bakalorea. Nolavin’ny mpianatra izany toe-javatra hafahafa izany ka nahatonga azy hitokona tamin’ny volana janoary 1972 ary natambany ny fitakiana ny fanatsarana ny enti-miaina teo anivon’ny sekoly jiro, vatsim-pianarana , ny fitakiana toerana iray
Manoloana izany toe-javatra izany dia azo lazaina fa mavesatra ny andraikitry ny vehivavy eo anivon’ny tokantranony, satria sady mikarakara ny ankohonany izy no manatanteraka ny ankamaroan’ny raharaha ao an-trano. Vokany, maro amin’ireo vehivavy no voatery manapaka izay andraikitra tanany any ivelan’ny tokantranony na koa mampihena izany, ahafahany mikarakara araka ny tokony ho izy ny zaza ary koa ny ankohonany. Noho ireo tranga ireo indrindra dia milaza ny kônsily fa tokony hiray saina ny mpivady ary tokony hifanampy amin’ny fanabeazana ireo zanany, satria zava-dehibe amin’ny fanabeazana azy ireo ny fifandrombonan’ny mpivady amin’izany123. Hamafisin’ny lalàna malagasy izany, ao amin’ny amendement 62.089 article 54 manao hoe manana zo sy adidy mitovy ny ray sy reny eo anatrehan’ny zaza ikambanana 124. Ny fanatanterahan’ny ray aman-dreny izany dia hisy vokany tsara eo amin’ny ho aviny sy ny fandraisana andraikitr’izy ireo manoloana ny tanjona kendreny. Manampy izany, ara-piarahamonina dia tsy tokony hampihen-danja ny tsinjara toeran’ny vehivavy mihitsy ny fahalalana ny andraikitra sahaniny eo amin’ny tokantranony fa tokony homena ny asa sahaza azy araka ny fahaizany. Ny zon’ny vehivavy ihany koa dia tokony ho hajaina. Tsy tokony hanalana ny vehivavy amin’ny sehatra iasany ihany koa.
Ankasitrahanay manokana koa ramatoa raharimanga fidèle izay mpitsara ity asanay ity. Isaoranay ianao satria tsy vao izao no nahatsapanay ny fandavantenanao, fa indrindra nandritra ny dimy taona nifaneraserana tao an- tsekoly. Azo notohanana ny asanay noho ny fanitsiana sy torohevitra mahomby avy aminao. Koa andrimanitra tompon’ny tsara anie hitahy anao lalandava
Mozika mahefa ka inona lesy ny vaovao any amin’ialahy any? Misa niditra tao anaty harato ny trondro e! Mahefa tsy azoko izay tian’ialahy holazaina? Misa soa ihany ianareo, fa nanao taratasy fitarainana, fa loza ange itý nafitsok’i landy hay misy vahiny ato? Manao ahoana i misa? Misa salama tsara, fa ianao no manao ahoana? Landy angaha hita, fa asiasian’ny sery sy ny kohaka madinidinika eny e! Misa ary i fitia angaha tsy ao? Landy tsy fantatro na efa tonga avy nianatra izy izay na tsia? Mahefa toa efa ao an’efitranony ao izy, raha tsy diso aho? Misa mahefa sy landy a! Araho maso ihany iny zaza iny, fa tena mampalahelo, sady zazavavy manana olana tsy zakan’ny sainy mihitsy. Mahefa inona lesy no mahatonga an’ialahy hiteny an’izany?
Toeram-panofanana ho mpampianatra ny ecole normale supérieure. Tao no nanarahanay fiofanana nandritra ny dimy taona nisesy. Ny sampana teny malagasy no nosafidianay hanarahana izany fiofanana izany. Amin’ny faran’ny fiofanana moa, dia tsy maintsy manao asa fikarohana ny mpiofana tsirairay. Sehatra maro no azo irotsahana amin’izany, izay samy manana ny maha izy azy avokoa antrôpôlôjia, literatiora, riba, ny haifampianarana ny haifampianarana no nahasarika anay misimisy kokoa.
Amin’ny alalan’ny teny na fiteny fitaovan-tserasera entin’ny tia sy ny tiana mifampizara ny fihetseham-po lalina ao anatiny ny teny na ny fiteny. Tsy maintsy amin’ny alalany mantsy no nifamborahan’izy ireo fitiavana tany am-piandohana, satria tsy ampy ho mahalaza izany ny toetra amam-pihetsika izay aseho amin’ilay olon-tiana. Ny filazana ny fihetseham-po, ny fanaovana teny mamy ary ny fanomezan-toky izay atao amin’ny olon-tiana, dia samy ilàna ny teny na ny fiteny avokoa.
Toeram-pivoahan’ireo trano mitovitovy ipetrahan’olon-tsotra. Eo anoloan’ny trano fianarana no mikoriana izany rano maloto izany, sady tsy misarona fa mihanjahanja eo ny maloto rehetra. Miakatra izany rehefa avy ny orana, hoy ny tomponandraikitra iray ao an-toerana, ary dia mameno ny tokontanin’ny sekoly. Zary lasa mahavariana ireo ankizy sasantsasany ny milalao sambokely ao anatin’izany rano maloto izany. Sary 10 ilay rano maloto mikoriana
Velona ny fitahirizana izany na eo amin’ny lafiny fahasalamana na eo amin’ny toe- karena 151. Araka izany, ny fitandrovana ny lafiny ara-pahasalamana no tena anapotehana ny fomba amam-panao eo amin’ny fahafatesana. Izany hoe fitsinjovana ny fahasalaman’ireo mpiandry faty no tiana hambara amin’izany. Araka ny voalazan’ny manam-pahaizana ihany koa dia fandaniana nihoa-pampana no atao rehefa manaraka ny ribam-pahafatesana. Toa lasa vesatra ho an’ireo sokajin’olona sasany izay azo lazaina ho tsy dia manana ny ampy izany. Ankilany ihany koa, miompana tanteraka amin’ny resaka finoana ny fomba amam- panao. Tsy manome lanja izany lafiny finoana izany anefa ny siansa, saingy noho ny hevitra atolotr’izy ireo izay voaporofo mazava, dia toa ironan’ny olona kokoa izy. B- ny hevitry ny kirisitianina raha araka ny fiheverana kirisitianina indray dia tsy tokony hanaovana fombafomba nentim-paharazana intsony ny maty. Ireto antony ireto no tsy tokony hanaovana izany fanajana ny maty ny fanatanterahana ny ribam-pahafatesana, fanajana sy fanompoana ny razana ihany koa ny fanatontosana izany. Adikan’izy ireo ho fanompoan-tsampy, araka izany, ny fanatanterahana fomba amam-panao mandritra io fotoana io. Ny foto-kevitra kirisitianina mantsy dia milaza, fa andriamanitra irery ihany no tokony ho hajaina sy hotompoina. D- hevitry ny mpandala ny nentin-drazana
Ny tombon-tsoa azony tao amin’ny fikambanana mandrakariva dia ny hitady tombon-tsoa no manosika ny olona hiditra anaty fikambanana iray. Betsaka ny tombon-tsoa azon’ny mpanoratra tao amin’itý fikambanana itý. Santionany amin’izany ny nahafahany nandranto fahalalana maro momba ny teny malagasy izay nanampy azy mihitsy teo amin’ny asa fanoratana, araka ny nambarany. Ambonin’izany, ny nahazoany namana maro, na lahy, na vavy, na efa zokinjokiny, na mbola tanora. Ankoatra ireo ny torohevitra madinidinika ifampizarana ao anatin’ny fikambanana mba ho fanatsarana ny tontolon’ny haisoratra eto madagasikara.
Tak 30 izaho, ilay notaizana tao anatin ny tontolon ny mozika. Izaho, ilay mpiala voly amin ny fihainoana raki-peo. Izaho, ilay tsy voasariky ny fialam- bolin ny tanora toa ahy. Manantitrantitra ny hevitra tiana hambara, izay miharo fandokafan- tena ataon i mamy, fa tsy tahaka ny tanora rehetra mitovy taona aminy izy. Nianoka tanteraka tao anatin ny mozika ny tenany. Tak 38 nasandrany ny asanay, nasandrany ny fianaranay, nasandrany ny fifankatiavanay. Manantitrantitra sy manamafy ny hevitra, izay maneho ny maha kristiana an i tsiresy hita taratra tamin ny vavaka nataony.
Ny teny ihany koa no manoritra ny tantaran’ny tsirairay satria izy no afa-mitahiry ny lalana nodiavina ary manamarika ihany koa ny vanim-potoana nolalovana noho izy afa-mivadika ho soratra tsy mety maty. Taminao no nahitako izay mba laniko ho anarany na i ramatoaniaiko, na izato andriamparany
Ankasitrahana ny mpampianatra sy ny mpanabe eto amin’ny sekoly, indrindra ny ao amin’ny sampana teny malagasy, izay tarihin’andriamatoa andriamahazo jean claude. Ianareo no nitoto nahafotsy sy nahandro nahamasaka tamin’ny fikolokoloana sy fanabeazana anay ka nahatongavanay amin’izao dingana izao. Sitraka sy telina tompokolahy sy tompokovavy, ka tsy misy azonay atao afa-tsy ny fisaorana eram-po, eran-tsaina. Isaorana toy izany koa ny mpiara-mianatra rehetra, ny andiany kiady , ary ireo zoky sy zandry rehetra. Ho tonga amin’izay iriny anie ny tsirairay.
Tahaka ny fizarana teo alohany, dia misy toko telo miavaka tsara ity fizarana faharoa ity. Izany dia manasongadina ireo endri-panabeazana tarafina ao amin’ny amboaran-tononkalo ako sy antso. Ambarany ao amin’ny toko voalohany ny mikasika ny fanabeazana ny olona ho tia tanindrazana. Resahina amin’izany ny fampahalalana ny hasarobidin’ny tanindrazana, ny fampitiavana ireo nentin-drazana ary ny fanandratana ny hasin’ny teny malagasy. Manantitra ny fanabeazana ny olona hiaro ny fahafahana efa azony ny toko faharoa. Ny fametrahana izay tsara an’ny tena ho fototra, sy ny famakiana bantsilana ny hevi-petsin’ireo mpanjana-tany vaovao, ary ny fampahafantarana ny taranaka aty aoriana ny lanjan’ny tolona nimatesan’ireo zoky teo aloha no vontoatiny. Ary atolotry ny mpanoratra ao amin’ny toko fahatelo ny fanabeazana hiatrehana ny zava-tsarotra eo amin’ny fiainana. Ny fiantorahana amin’ny hery heverina fa manaisotra izay mitambesatra, ny fanomezan-toerana toerana manokana ny hira eo amin’ny fiainana, ary ny fandanjalanjana ny tokony hataon’ny mpiara-belona no vahaolana arosony amin’izany.